સમાજને સમર્થ બનાવવા આપણે તેની પાસે જવું પડશે. તેનાં દુ:ખ, દર્દ સમજવાં પડશે. આપણે આ વાતનો ખાસ ખ્યાલ રાખવો પડશે કે આપણે યશ, પુણ્ય કમાવવા કે મતાંતરણ જેવા કામ માટે સેવાકાર્ય કરતા નથી. આપણે એટલા માટે પણ સેવાકાર્ય કરતા નથી કે જેથી સેવિત સમાજ હંમેશા સેવિત જ રહે. એક ક્ષેત્રના મંત્રી મહોદયને તેમના એક અધિકારીએ કહ્યું કે જો આટલા પ્રશ્ર્નોનું નિરાકરણ કરવામાં આવશે તો આ ક્ષેત્રની પ્રગતિ કોઈ રોકી નહીં શકે. મંત્રી મહોદયે તેમને રોકતાં કહ્યું કે આ સમસ્યા જ તો અમારી સત્તા ટકાવી રહી છે, તેનું નિરાકરણ ક્યારેય ન આવવું જોઈએ. આપણે આ પ્રકારની માનસિકતા ન કેળવાય અને સેવિત સમર્થ બને તે માટે સતત પ્રયત્નશીલ રહેવું જોઈએ.